CELEX: 62020TN0163
Language: ro
Date: 2020-04-02 00:00:00
Title: Cauza T-163/20: Acțiune introdusă la 2 aprilie 2020 – Isopix/Parlamentul

8.6.2020   
            
            
               RO
            
            
               Jurnalul Oficial al Uniunii Europene
            
            
               C 191/24
            
         
      Acțiune introdusă la 2 aprilie 2020 – Isopix/Parlamentul
      (Cauza T-163/20)
      (2020/C 191/32)
      Limba de procedură: franceza
      
         Părțile
      
      
         Reclamantă: Isopix SA (Ixelles, Belgia) (reprezentanți: P. Van den Bulck și J. Fahner, avocați)
      
         Pârât: Parlamentul European
      
         Concluziile
      
      Reclamanta solicită Tribunalului:
      
                  —
               
               
                  anularea, în temeiul articolului 263 din Tratatul privind funcționarea Uniunii Europene, a deciziei Parlamentului European comunicate prin scrisoarea din 24 martie 2020, prin care reclamanta este informată că oferta sa pentru contractul de achiziții publice COMM/DG/AWD/2019/854 nu a fost reținută, iar contractul în cauză a fost atribuit unui alt ofertant;
               
            
                  —
               
               
                  obligarea Parlamentului la reexaminarea ofertelor; cu titlu subsidiar, obligarea Parlamentului la plata către reclamantă a daunelor interese pentru repararea prejudiciului suferit în urma pierderii șansei de a i se atribui contractul, precum și a costurilor și a cheltuielilor ocazionate de participarea la această cerere de ofertă;
               
            
                  —
               
               
                  obligarea Parlamentului la prezentarea raportului de analiză a ofertelor;
               
            
                  —
               
               
                  obligarea Parlamentului la suportarea tuturor cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă patru motive.
      
                  1.
               
               
                  Primul motiv, întemeiat pe încălcarea obligației de motivare. Reclamanta arată că comunicările trimise de Parlament nu constituie o motivare conformă cu exigențele regulamentului financiar general, întrucât acestea nu conțin avantajele calitative relative ale ofertei reținute, nici informații privind criteriul de preț, nici punctajul final obținut de oferta reclamantei.
               
            
                  2.
               
               
                  Al doilea motiv, întemeiat pe încălcarea principiilor transparenței și egalității de tratament. Reclamanta susține că oferta sa, pregătită în mod specializat pentru afișarea pe un ecran, a fost evaluată pe baza unei versiuni pe hârtie, contrar dispozițiilor din cererea de ofertă. Astfel, o parte esențială a dosarului ar fi fost exclusă de la evaluare, contrar cerințelor transparenței și egalității de tratament.
               
            
                  3.
               
               
                  Al treilea motiv, întemeiat pe încălcarea obligației de diligență. Potrivit reclamantei, Parlamentul și-ar fi încălcat obligația de diligență de a verifica dacă fotografii ale căror curricula vitae erau prezentate în oferta ofertantului câștigător și-au dat acordul pentru a lucra la Bruxelles, precum și la Strasbourg.
               
            
                  4.
               
               
                  Al patrulea motiv, întemeiat pe o eroare vădită de apreciere care ar fi fost săvârșită de Parlament prin neexcluderea ofertei ofertantului câștigător, deși aceasta era incompatibilă cu criteriul de selecție care impune ca ofertantul să dispună de o echipă compusă din minimum cincisprezece persoane pentru lotul 1 și douăsprezece persoane pentru lotul 2.